U-I-5/14
Datum: 2014-02-04T00:00:00.000+01:00
ecli: ECLI:SI:USRS:2014:U.I.5.14
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 04.02.2014
dokument: US30328
akt: Zakon o davku od srečk (Uradni list RS, št. 63/13) (ZDavS)
resitev: zavrženje
izrek: Pobuda za začetek postopka za oceno ustavnosti Zakona o davku od srečk (Uradni list RS, št. 63/13) se zavrže.
stavek: Če pobuda ne vsebuje osebnega imena, naziva ali firme pobudnika, Ustavno sodišče pobudo zavrže.
odlocitev: sklep
geslo: 1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
podlaga: Člen 25.3, Zakon o Ustavnem sodišču [ZUstS]
vlagatelj: Skupina državljanov Republike Slovenije
datum_vloge: 2014-01-05T23:00:00.000Z
datum_odlocitve: 2014-02-03T23:00:00.000Z

# U-I-5/14-5

4. 2. 2014

## SKLEP

Ustavno sodišče je v postopku za preizkus pobude skupine državljanov Republike Slovenije na seji 4. februarja 2014

---

### sklenilo:

**Pobuda za začetek postopka za oceno ustavnosti Zakona o davku od srečk (Uradni list RS, št. 63/13) se zavrže.**

---

## OBRAZLOŽITEV

Pobudniki so vložili pobudo za začetek postopka za oceno ustavnosti v izreku tega sklepa navedenega predpisa. Navajajo, da je plačilo davka na dobitek, ki ni dosežen, nedopustno.

Peta alineja prvega odstavka 24.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) v zvezi s prvo in drugo alinejo 1. točke Priloge II. Poslovnika Ustavnega sodišča (Uradni list RS, št. 46/07, 54/10 in 56/11 – v nadaljevanju Poslovnik) določa, da mora pobuda vsebovati tudi osebno ime, naziv ali firmo pobudnika ter naslov stalnega ali začasnega prebivališča ali sedeža pobudnika.

Po tretjem odstavku 25. člena ZUstS Ustavno sodišče pobudo zavrže, če pogoji iz drugega odstavka 24.b člena ZUstS niso izpolnjeni. Ker pobuda za začetek postopka za oceno ustavnosti izpodbijanega predpisa ne izpolnjuje pogojev iz navedene določbe ZUstS, jo je Ustavno sodišče zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

---

mag. Miroslav Mozetič

Predsednik